‘Meld misdaad aan – selfs die kleinste voorvalle’ | Netwerk24
2 Valke vas ná omkopery
Twee lede van die Valke wat in Gauteng in hegtenis geneem is nadat hulle glo ’n ondersoekbeampte wou omkoop, is Vrydag borgtog van R10 000 elk toegestaan.
Sneeu steek stokkie voor rugby
Hewige sneeu het veroorsaak dat ’n rugbywedstryd Saterdag in Roemenië afgestel moes word.
Jaaroorsig: Maties weer kampioenspan
Stellenbosch kon vir die eerste keer in agt jaar weer met ’n kampioenspan spog toe die Maties die eerste span geword het om die Varsitybeker-titel ’n vierde keer te verower.
Red ons luiperd, Louis en Brandon!
Dit sal Sondag in die hande van ’n groep jong Suid-Afrikaners en die major-kampioen Louis Oosthuizen wees om seker te maak een van Leopard Creek se beroemde luiperd-trofeë beland nie in die hande van ’n buitelander nie.
‘Meld misdaad aan – selfs die kleinste voorvalle’
Deur Cara-Lee Dorfling 12 Oktober 2018 14:38
Die polisie in Port Elizabeth het weer eens ’n beroep op inwoners gedoen om misdaad – maak nie saak hoe klein nie – by polisiekantore aan te meld.
Die versoek volg nadat ’n verdagte Vrydagoggend tydens ’n sakeroof in hegtenis geneem is en met ’n selfoon en bankkaart, wat nie aan die verdagte behoort nie, in sy besit gevind is.
Volgens kapt. Johan Rheeder, polisiewoordvoerder, het die rower omstreeks 04:30 by ’n vulstasie se winkel in Rinkstraat in die stad toegeslaan.
Na verneem word het die werker in die winkel die paniekknoppie gedruk oomblikke nadat die rower die deur afgeskop en toegang tot die winkel verkry het.
Rheeder sê ’n veiligheidsmaatskappy het onmiddellik gereageer en die rower in die winkel vasgetrek.
Die bankkaart en selfoon, wat nie aan die verdagte behoort nie, kan volgens Rheeder weer aan die eienaar terugbesorg word. Hy meen daar is egter geen diefstalsaak in verband met die vermiste bankkaart en selfoon aangemeld nie en die verdagte kan nie met ander misdade verbind word nie.
“Dit is uiters belangrik vir slagoffers van misdaad, maak nie saak hoe klein of groot nie, om altyd die voorval by die polisie aan te meld.
“Sonder sake kan misdadigers nie aan ander sake verbind word nie,” waarsku Rheeder.
Meer oor: Misdaad
Meer mense voel onveilig buite hul huis
Bergklimklub van SA verklaar Tafelberg gevaarlik
Oënskynlike misdaadnes in Westbury oopgekrap